《偈颂九十三首 其三十七》
宋代·释梵琮

三世诸佛不知有，颠狂普化翻筋斗。狸奴白牯却知有，寒拾相逢开笑口。

野干鸣，师子吼。八两半斤，十升一斗。不从他觅，须还自有。

犬不择家贫，子不嫌母丑。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。